[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 19.9.2007

COM(2007) 549 окончателен

СЪОБЩЕНИЕ НА КОМИСИЯТА ДО ЕВРОПЕЙСКИЯ ПАРЛАМЕНТ И ДО СЪВЕТА

относно преразглеждането на многогодишната финансова рамка (2007—2013 г.)

Предложение за

РЕШЕНИЕ НА ЕВРОПЕЙСКИЯ ПАРЛАМЕНТ И СЪВЕТА

относно изменение на Междуинституционалното споразумение от 17 май 2006 г. за бюджетната дисциплина и доброто финансово управление по отношение на многогодишната финансова рамка

(представена от Комисията)

СЪОБЩЕНИЕ НА КОМИСИЯТА ДО ЕВРОПЕЙСКИЯ ПАРЛАМЕНТ И ДО СЪВЕТА

относно преразглеждането на многогодишната финансова рамка (2007—2013 г.)

Финансиране на европейските програми за глобална навигационна спътникова система (EGNOS-ГАЛИЛЕО)

Финансиране на Европейския технологичен институт

Настоящото съобщение съдържа предложението на Комисията за преразглеждане на многогодишната финансова рамка (наричана по-нататък „финансовата рамка“) в съответствие с точки 21—23 от Междуинституционалното споразумение (МИС) от 17 май 2006 г. за бюджетната дисциплина и доброто финансово управление.

Точка 21 от МИС посочва, че в случай на непредвидени обстоятелства Комисията може да предложи преразглеждане на финансовата рамка в рамките на тавана, определен за собствените ресурси.

Съгласно точка 22 всяко решение за преразглеждане на финансовата рамка с до 0,03 % от БНД на Европейския съюз трябва да бъде взето съвместно от двете направления на бюджетния орган при спазване на правилата за гласуване, определени в член 272, параграф 9, пета алинея от Договора за създаване на Европейската общност. Всяко преразглеждане с над 0,03% от БНД на Европейския съюз ще бъде прието съвместно от двете направления на бюджетния орган, като Съветът действа единодушно.

Точка 23 от МИС въвежда някои специални условия, които институциите трябва да изпълнят:

1. Институциите ще разгледат възможността за преразпределение на разходите между програмите, които се включват в преразгледаната позиция, като обърнат особено внимание на очакваното неусвояване на бюджетните кредити. Целта следва да бъде попадането на значителна сума, в абсолютно изражение и като процент от планираните нови разходи в рамките на съществуващия таван за съответната позиция.

2. Институциите ще разгледат възможностите за неутрализиране на евентуално завишаване на тавана за една функция с намаляване на тавана за друга.

3. Всяко преразглеждане на задължителните разходи във финансовата рамка не трябва да води до намаляване на сумата, предоставена за незадължителни разходи[1].

4. Всяко преразглеждане трябва да поддържа подходяща връзка между поетите задължения и плащанията.

1. Допълнителни финансови нужди в резултат на непредвидени обстоятелства

Комисията е на мнение, че новите развития, свързани с финансирането на програма Галилео и на Европейския технологичен институт – допълнителни суми от съответно 2 400 милиона EUR и 309 милиона EUR, обосновават преразглеждането на финансовата рамка.

1.1. Развития, свързани с програма Галилео

Към финансовата рамка, договорена между институциите, бе планирана сума от 1,005 милиарда EUR по текущи цени в рамките на функция 1A „Конкурентоспособност за растеж и заетост“ съгласно предложението на Комисията[2] за финансиране на етапите на разполагане и функциониране на програма Галилео през периода от 2007 до 2013 г.

Предложението се основаваше на първоначална пътна карта, която предвиждаше три етапа: разработване и изпитание в орбита, разполагане и функциониране. Етапът на разработване трябваше да бъде финансиран изцяло от публичния сектор, докато етапите на разполагане и функциониране трябваше да бъдат финансирани от публичния и частния сектор в рамките на публично-частно партньорство (ПЧП) и осъществени съгласно договор за концесия. ЕС би предоставил около една трета от финансирането за етапа на разполагане и освен това би участвал в покриването на оперативните разходи през първите три години. Като цяло бе изчислено, че ЕС би предоставил 1,0 милиард EUR за периода 2007—2013 г. от бюджета на Общността.

Поканата за концесия бе публикувана на 17 октомври 2003 г. и доведе до преговори с един-единствен партньор „Euro-GNSS“, образуван от слят консорциум, съставен от 8 партньори. Действителното начало на преговорите бе поставено през януари 2006 г. след вътрешни разногласия между представителите на промишлените среди и посредничество с оглед разпределянето на ролите и отговорностите, както и разполагането на основните наземни инсталации на системата. В началото на 2007 г. обаче преговорите за договора за концесия бяха преустановени. Съветът в състав „министри на транспорта“, който заседава на 22 март 2007 г., поиска от Комисията подробен доклад за напредъка, постигнат по време на преговорите с консорциума, за алтернативните начини за бързо разполагане на космическата инфраструктура, както и за финансирането. Европейският парламент също призова Комисията да направи подходящи предложения[3].

В отговор на тези искания Комисията прие на 16 май 2007 г. съобщение за състоянието на програма Галилео „ Програма Галилео на кръстопът: изпълнение на европейските програми за глобална навигационна спътникова система (GNSS) “, допълнено от работен документ на службите на Комисията[4]. Според избрания вариант пълният оперативен капацитет с 30 сателита ще бъде финансиран и осигурен от публичния сектор, след което публично-частно партньорство ще управлява операциите и експлоатацията съгласно режим на концесия. Първоначалният оперативен капацитет ще бъде достигнат до края на 2011 г. с 18 сателита, а пълният оперативен капацитет – до края на 2012 г. с 30 сателита. Договорът за обществена поръчка за цялата инфраструктура изисква инвестиция в размер на 3,4 милиарда EUR за периода 2007—2013 г. Договорът за концесия в рамките на ПЧП ще обхваща периода 2010—2030 г.

Въз основа на това съобщение на срещата си от 6 до 8 юни 2007 г. Съветът на министрите на транспорта заключи, че настоящите преговори за концесия са се провалили и следователно трябва да бъдат окончателно приключени. Той потвърди значението на програма Галилео като ключов проект на Европейския съюз и подкрепи разполагането на системата Галилео до края на 2012 г., без това да означава, че е взето окончателно решение. Съветът призна, че за разполагане на инфраструктурата на програма Галилео от публичния сектор ще е необходимо допълнително публично финансиране, и поиска Комисията да представи подробни алтернативни предложения за финансиране, включващи всички възможности за публично финансиране въз основа на допълнителна задълбочена оценка на разходите, рисковете, приходите и графиците.

Междувременно Европейският парламент прие на 20 юни 2007 г. резолюция, в която изрази силната си подкрепа за продължаване на програма Галилео, но се обяви против всяко решение, при което финансирането от Общността е съчетано с междуправителствено допълнително финансиране. В резолюцията се призовава за пълно финансиране на програмата от бюджета на Общността, като Комисията е приканена да поеме инициативата и да предложи преразглеждане на финансовата рамка, както е предвидено в точка 22 от МИС, или чрез други начини, предвидени в МИС[5].

В съобщението си „Напредъкът на програма Галилео: нов профил за европейските програми за глобална навигационна спътникова система (GNSS)“[6] Комисията предостави подробен анализ на различните възможности за финансиране и препоръча преразглеждане на финансовата рамка с цел да се допълни недостатъчното публично финансиране.

Тъй като сумата от 1,0 милиарда EUR вече е планирана във функция 1A от финансовата рамка, финансирането на цялата горепосочена сума от бюджета на Общността изисква да се предоставят още 2,4 милиарда EUR от тази функция със следния профил на задължението:

Бюджетни кредити за поети задължения – програма Галилео

(в милиони EUR по текущи цени) | 2007 |2008 |2009 |2010 |2011 |2012 |2013 | 2007-2013 | |Планирани понастоящем задължения | 100 |151 |201 |251 |151 |151 |0 |1 005 | |Изисквани допълнителни задължения | 0 |+ 789 |+ 599 |+ 739 |+ 120 |+ 96 |+ 57 |+ 2 400 | |Общи задължения – бюджет на ЕО | 100 |940 |800 |990 |271 |247 |57 |3 405 | | 1.2. Развития, свързани с Европейския технологичен институт (ЕТИ)

Предложението за създаване на Европейски технологичен институт бе направено през 2005 г. като част от междинния преглед на Лисабонската стратегия. То бе допълнено въз основа на публична консултация, в която участваха най-известните университети, научноизследователски и стопански организации, както и организации за индустриални иновации. Идеята бе представена в първото съобщение на Комисията по тази тема: „ Осъществяване на подновеното партньорство за растеж и работни места – Създаване на център на знанието: Европейският технологичен институт “[7]. През юни 2006 г. Комисията доразви идеята във второ съобщение: „Европейският технологичен институт: по-нататъшни стъпки към неговото създаване“ [8], което бе изготвено изцяло въз основа на резултата от консултациите и хвърли светлина върху редица специфични въпроси, свързани с предложената структура и функционирането на Европейския технологичен институт.

На срещата си на 15-16 юни 2006 г. Европейският съвет отново потвърди, че „Европейският технологичен институт, който ще работи със съществуващите национални институции, ще бъде важна стъпка към запълване на сегашната пропаст между висшето образование, научноизследователската дейност и иновациите заедно с други действия, които укрепват контактите и полезните взаимодействия между отлични научноизследователски общности и общности за иновации в Европа.“ Той призова Комисията да изготви официално предложение за създаването на ЕТИ. Това предложение бе прието от Комисията на 18 октомври 2006 г.[9] В него се предвижда сума от 308,7 милиона EUR за периода 2008—2013 г. за финансирането на ЕТИ съгласно функция 1A. Тази сума ще покрие разходите за структурата на управление на ЕТИ и за европейското измерение на проекта, а именно разходите за координация и мобилност, които са необходими за поддържане на „Общностите на знание и иновации“ (ОЗИ). Тази сума ще представлява само процент от общия бюджет на ЕТИ, тъй като се очаква както ЕТИ, така и ОЗИ да привлекат други източници на финансиране, включително и от частния сектор.

По време на преговорите за финансовата рамка за 2007—2013 г. не бе приет никакъв конкретен текст за ЕТИ. Комисията реши, че неразпределените маржове под таваните за функция 1A може да са достатъчни за финансиране на откриването на ЕТИ. Затова предложената сума от 308,7 милиона EUR бе включена във финансовото програмиране на функция 1А[10], оставяйки марж от 788,2 милиона EUR за периода 2008—2013 г. Съветът и Европейският парламент обаче не постигнаха споразумение нито за предложения източник на финансиране, нито за алтернативни решения за финансиране, които бяха обсъдени на различни заседания на Тройката. Поради това Комисията смята, че няма друго решение освен да предложи покриване на нуждите от финансиране за ЕТИ чрез увеличаване на тавана за функция 1A посредством преразглеждане на финансовата рамка.

Профилът на допълнителните бюджетни кредити за поети задължения, необходими за ЕТИ въз основа на изменената финансова обосновка[11], е както следва:

Бюджетни кредити за поети задължения

(в милиони EUR по текущи цени) | 2007 |2008 |2009 |2010 |2011 |2012 |2013 | 2007-2013 | |- допълнителни поети задължения за финансиране на ЕТИ | 0 |+ 3 |+ 6 |+ 30 |+ 63 |+ 80 |+ 127 |+ 309 | | 2. Възможности за преразпределяне на разходите под тавана за функция 1A

В съответствие с точка 23 от МИС Комисията анализира възможностите за мобилизиране на нуждите от допълнително финансиране в размер на 2 400 милиона EUR за програма Галилео и на 309 милиона EUR за ЕТИ, което прави общо 2 709 милиона EUR, съгласно сегашния таван за функция 1А. Изглежда, че всички програми са били приети със съответното си финансово покритие и на този етап няма възможност за прехвърляне или значителни промени в предназначението на финансовото покритие в рамките на годишните тавани. Що се отнася до възможно неусвояване на средства по отношение на бюджетните кредити, на този ранен етап от периода на програмиране не е реалистично да се правят предположения. Въпреки това, Комисията предлага да се предоставят 300 милиона EUR в рамките на научноизследователски дейности, свързани с транспорта и финансирани съгласно Седмата рамкова програма за научни изследвания[12].

Точка 13 от МИС посочва, че от институциите се изисква да гарантират налични „достатъчни маржове“ под таваните. Съгласно последното финансово програмиране[13] и като се изключи финансирането на ЕТИ, маржът е в размер на 1 097 милиона EUR за периода 2008—2013 г., като по-голямата част от този марж е налична към края на периода, докато повечето от допълнителното финансиране за програма Галилео е необходимо за началото на периода. Заключението на Комисията е, че с оглед точка 13 от МИС маржовете на функция 1А не могат да бъдат използвани за покриване на нуждите от допълнително финансиране на програма Галилео и ЕТИ.

3. Възможности за неутрализиране на завишаването на един таван чрез намаляването на друг

След приспадането на 300 милиона EUR за дейности по програма Галилео, които ще бъдат финансирани от Седмата рамкова програма за научни изследвания, трябва да бъдат осигурени още 2 409 милиона EUR. Тази сума може да бъде предоставена посредством използването на маржовете за 2007 и 2008 г. на функция 2 „Опазване и управление на природните ресурси“ и функция 5 „Администрация“.

Бюджетът за 2007 г. и предварителният проектобюджет за 2008 г. доведоха до значителни налични маржове по функция 2, съответно 2,1 милиард EUR през 2007 г. и 2,5 милиарда EUR през 2008 г. Тези маржове са почти изцяло резултат от предвиденото изпълнение в рамките на подтаван „Разходи, свързани с пазара, и директни плащания“ (ЕФГЗ).

В актуализираната информация за изпълнението на бюджета се потвърждава наличността на марж от 2 100 милиона EUR по функция 2 за 2007 г. Следователно се смята, че този таван може да бъде намален с 1 689 милиона EUR.

Що се отнася до предварителния проектобюджет за 2008 г., съчетанието от благоприятни пазарни условия в земеделския сектор и целеви приходи, пренесени от 2007 в 2008 г., води до увеличаване на глобалния марж по функция 2 спрямо бюджета за 2007 г. За 2008 г. се предвижда марж от 2 500 милиона EUR за функция 2. На този етап не се очаква писмото с изменения, чрез което се актуализират цифрите в проектобюджета за 2008 г., да намали този марж. Комисията смята, че намаляването на годишния таван за функция 2 с 500 милиона EUR ще осигури достатъчен марж за 2008 г.

Вследствие на това Комисията предлага да се намалят годишните тавани за бюджетните кредити за поети задължения за функция 2 с 1 689 милиона EUR за 2007 г. и 500 милиона EUR за 2008 г.

В допълнение, Комисията предлага да се намалят таваните за функция 5 „Администрация“ с 120 милиона EUR за 2007 г. и 100 милиона EUR за 2008 г., което към днешна дата оставя марж от 16 милиона EUR за 2007 г. и 70 милиона EUR за 2008 г.

Комисията предлага също така да се завишат годишните тавани за функция 1 за годините от 2008 до 2013 г. с общо 2 409 милиона EUR, като това завишаване ще бъде компенсирано с намаляване на таваните за функции 2 и 5 за 2007 и 2008 г.

4. поддържане на подходяща връзка между поетите задължения и плащанията

В точка 23 от МИС се посочва също така, че всяко преразглеждане трябва да поддържа подходяща връзка между поетите задължения и плащанията.

Според бюджета за 2007 г. и предварителния проектобюджет за 2008 г. маржовете по годишните тавани за бюджетните кредити за плащания са съответно 8 293 милиона EUR и 8 215 милиона EUR[14]. Следователно Комисията предлага увеличаването на бюджетните кредити за плащания, необходимо за финансирането и на двете програми, да бъде неутрализирано от намаляване на бюджетните кредити за плащания през 2007 и 2008 г. Изготвен въз основа на профилите за плащане, предвидени за програма Галилео и ЕТИ в съответните (изменени) финансови обосновки, този подход води до следното изменение на годишните тавани за бюджетните кредити за плащания:

Общо бюджетни кредити за плащания

(в милиони EUR по текущи цени) | 2007 |2008 |2009 |2010 г. |2011 |2012 |2013 | 2007-2013 | | - сегашен таван по МИС | 123 790 |129 481 |123 646 |133 202 |133 087 |139 908 |142 180 | 925 294 | | - необходимо изменение | - 1 809 |- 391 |+ 329 | + 471 | + 568 | + 454 | + 354 | - 24 | | Като цяло, това изменение е неутрално по отношение на бюджета, ако се вземат предвид допълнителни плащания в размер на 24 милиона EUR, които се появяват след 2013 г. съгласно профила за плащане на ЕТИ.

5. преглед на предложеното преразглеждане на финансовата рамка

Таблицата по-долу обобщава предложените изменения в таваните във финансовата рамка. Тези суми са изчислени по текущи цени.

Бюджетни кредити за поети задължения в милиони EUR | 2007 |2008 |2009 |2010 |2011 |2012 |2013 |общо | | Функция 1А - Конкурентоспособност за растеж и заетост | - |+ 742 |+ 555 |+ 719 |+ 133 |+ 126 |+ 134 |+2 409 | | Финансиране на ЕТИ |- |+ 3 |+ 6 |+ 30 |+ 63 |+ 80 |+ 127 |+ 309 | | Финансиране на програма Галилео * | |+ 739 | + 549 |+ 689 | + 70 | + 46 | + 7 | +2100 | |Функция 2 - Опазване и управление на природните ресурси | - 1 689 |- 500 |- |- |- |- |- |- 2 189 | |Функция 5 - Администрация | -120 |-100 |- |- |- |- |- |- 220 | |Общо изменение в бюджетните кредити за поети задължения | - 1 809 |+ 142 |+ 555 |+ 719 |+ 133 |+ 126 |+ 134 |0 | |Общо изменение в бюджетните кредити за плащания | - 1 809 |- 391 |+ 329 |+ 471 | + 568 | + 454 | + 354 | - 24 | |

*в допълнение 300 милиона EUR, които са налични в рамките на Седмата рамкова програма за научни изследвания

Обща подкрепа за програма Галилео | | 50

789 |50

599

|50

739 |50

120 |50

96 |50

57 |300

2400 | |

Тези изменения водят до представената по-долу таблица на финансовата рамка, която включва и техническите корекции, направени за 2008 г.[15]

Официалното решение за преразглеждане на финансовата рамка трябва да се отнася до основната таблица, договорена в МИС, в която цифрите са изразени в постоянни цени за 2004 г. Цифрите в текущи стойности трябва да бъдат обърнати в цени за 2004 г. посредством постоянен дефлатор в размер 2 % годишно в съответствие с точка 16 от МИС.

ФИНАНСОВА РАМКА 2007—2013 г. (преразгледана)

(в милиони EUR по текущи цени)

[pic]

Предложение за

РЕШЕНИЕ НА ЕВРОПЕЙСКИЯ ПАРЛАМЕНТ И СЪВЕТА

относно изменение на Междуинституционалното споразумение от 17 май 2006 г. за бюджетната дисциплина и доброто финансово управление по отношение на многогодишната финансова рамка

ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

като взеха предвид Междуинституционалното споразумение от 17 май 2006 г. за бюджетната дисциплина и доброто финансово управление[16] и по-специално точки 21, 22 и 23 от него,

като взеха предвид предложението на Комисията[17],

като има предвид че:

(1) Комисията представи през 2004 г. предложение за регламент относно осъществяването на етапите на разполагане и търговска експлоатация на Европейската програма за сателитна радионавигация[18] (Галилео).

(2) Предложеният регламент предвижда сума от 1,005 милиарда EUR по текущи цени[19], предоставена от бюджета на Общността за финансиране на етапите на разполагане и функциониране на програма Галилео в периода от 2007 до 2013 г., докато останалото необходимо финансиране ще бъде осигурено от частния сектор посредством договор за концесия.

(3) Преговорите за договора за концесия не постигнаха целта си частният сектор да поеме на разумна цена финансирането на програма Галилео[20].

(4) Европейският парламент и Съветът отново потвърдиха значението на програма Галилео като ключов проект на Европейския съюз и признаха нуждата от допълнително публично финансиране[21].

(5) На 19 септември 2007 г. Комисията прие съобщение до Европейския парламент и Съвета относно „Напредъкът на програма Галилео: нов профил за европейските програми за глобална навигационна спътникова система (GNSS)“[22] и изменено предложение за Регламент на Европейския парламент и на Съвета относно продължаване на осъществяването на европейските програми за сателитна радионавигация (EGNOS и Галилео)[23].

(6) Допълнителното публично финансиране, необходимо за разполагането на пълен оперативен капацитет, който е финансиран и осигурен от публичния сектор, е в размер на 2 400 милиона EUR по текущи цени.

(7) Комисията представи предложение за регламент относно създаването на Европейския технологичен институт (ЕТИ)[24] със специална вноска от бюджета на Общността в размер на 308,7 милиона EUR по текущи цени за финансиране на структурата на управление на ЕТИ и дейностите по координация на „Общностите на знание и иновации“ (ОЗИ). Финансирането на ЕТИ не бе предвидено при преговорите за настоящата финансова рамка.

(8) Могат да бъдат предоставени 300 милиона EUR в рамките на научноизследователски дейности, свързани с транспорта и финансирани съгласно Седмата рамкова програма за научни изследвания[25]. За програма Галилео и Европейския технологичен институт е необходимо още допълнително финансиране в размер на 2 409 милиона EUR, което изисква увеличаване на годишните тавани за функция 1А за периода от 2008 до 2013 г.

(9) Необходимото увеличаване на общия таван за функция 1А може да бъде неутрализирано чрез намаляване на таваните за функция 2 „Опазване и управление на природните ресурси“ и за функция 5 „Администрация“ за 2007 и 2008 г.

(10) За да се поддържа подходяща връзка между поетите задължения и плащанията, годишните тавани за бюджетните кредити за плащания следва да бъдат коригирани, като се вземат предвид наличните за 2007 и 2008 г. маржове.

(11) Приложение I към Междуинституционалното споразумение за бюджетната дисциплина и доброто финансово управление следва да бъде съответно изменено,

РЕШИХА:

Член единствен

Приложение I към Междуинституционалното споразумение за бюджетната дисциплина и доброто финансово управление се заменя с приложението към настоящото решение.

Съставено в Брюксел на […] година.

За Европейския парламент: За Съвета:

Председател Председател

ПРИЛОЖЕНИЕ

ФИНАНСОВА РАМКА 2007—2013 г. (преразгледана)

[pic]

[1] Условие, което не се прилага в случая на настоящото предложение.

[2] COM(2004) 477 окончателен/2, 24.5.2006 r.

[3] Резолюция на Европейския парламент от 26 април 2007 г. относно преговорите за сключване на договор за концесия на Галилео P6-TAPROV(2007)0164).

[4] COM(2007) 261 от 16 май 2007 г. и SEC(2007) 624 от 16 май 2007 г.

[5] Резолюция на Европейския парламент от 20 юни 2007 г. относно финансирането на Европейската програма за сателитна радионавигация (Галилео) съгласно Междуинституционалното споразумение от 17 май 2006 г. и многогодишната рамка за 2007—2013 г. [P6_TA-PROV(2007)072 - PE 391.046/51].

[6] СOM(2007) 534 от 19.9.2007 г.

[7] СOM(2006) 77 от 22.2.2006 г.

[8] СOM(2006) 276 от 8.6.2006 г.

[9] СOM(2006) 604 от 18.10.2006 г.

[10] SEC(2007) 500 от май 2007 г. – Документ V от Предварителния проектобюджет за 2008 г. – Финансово програмиране за 2008—2013 г.

[11] SЕC(2007) 1220.

[12] Дял 06 от бюджета.

[13] SEC(2007) 500 от май 2007 г. – Документ V от Предварителния проектобюджет за 2008 г. – Финансово програмиране за 2008—2013 г.

[14] Маржът за плащанията не отчита бюджетните кредити, свързани с Резервa за спешна помощ при извънредни ситуации (239,2 милиона EUR ) и с вноските на персонала по пенсионната схема (77 милиона EUR).

[15] Съобщение на Комисията относно техническите корекции на финансовата рамка за 2008 г. в съответствие с измененията на БНД, COM(2007) 208 от 24.4.2007 г.

[16] ОВ С 139, 14.6.2006 г. , стр.1.

[17] СOM(2007) 549 от 19.9.2007 г.

[18] COM(2004) 477 окончателен/2.

[19] 900 милиона EUR по цени от 2004 г.

[20] Съобщение на Комисията до Европейския парламент, Съвета, Европейския икономически и социален комитет и Комитета на регионите „Програма Галилео на кръстопът: изпълнение на европейските програми за глобална навигационна спътникова система (GNSS)“, COM(2007) 261 от 16.5.2007 г., и: Резолюция на Съвета за програма Галилео, приета на 2805-ата среща на Съвета на министрите на транспорта, съобщенията и енергетиката, Люксембург 6—8 юни 2007 г.

[21] Резолюция на Европейския парламент от 20 юни 2007 г. относно финансирането на Европейската програма за сателитна радионавигация (Галилео) съгласно Междуинституционалното споразумение от 17 май 2006 г. и многогодишната финансова рамка за 2007—2013 г. [P6_TA-PROV(2007)072 - PE 391.046/51] и горепосочената резолюция на Съвета за програма Галилео.

[22] СOM(2007) 534 от 19.9.2007 г.

[23] СOM(2007) 535 от 19.9.2007 г.

[24] COM(2006) 604 окончателен/2.

[25] Дял 06 Бюджет.